Izvor: Tanjug/Sava Radovanović

Stotine trkača iz regiona učestvovalo je u Beogradu u prvoj Trci za mir koja je organizovana u znak podrške svim izbeglicama iz zemalja pogođenih ratnim sukobima. Beogradskim ulicama su pored trkača išli i tenkovi.

Trkačke timove u centru grada pratili su tenkovi i vojna vozila, kako bi se simbolično ukazalo na sudbinu izbeglica koje su prinuđene da trče kako be sačuvale život.

Trka u organiziciji Atletskog saveza Srbije i Grada Beograda, održana je na stazi dugoj tri kilometara. Počela je na uglu ulica Dušanove i Tadeuša Košćuška, a nastavila se na Savskom keju.

Izvor: Tanjug/Sava Radovanović

Gradonačelnik Beograda Siniša Mali rekao je da je Beograda još jednom pokazao veliko srce, humanost i solidarnost sa ljudima koji nemaju sreću da žive u svom gradu.

00:00 Izvor: N1

"Beograd danas šalje još jednu snažnu poruku i podršku svima onima koji beže od bede, siromaštva i rata, a takvih je nažalost mnogo u svetu. Šaljemo im podršku i poruku humanosti, solidarnosti, ljubavi, otvorenog srca", kazao je Mali.